
V I L J A N D I  L I N N
LINNAVOLIKOGU


SOTSIAALKOMISJONI
KOOSOLEKU PROTOKOLL

Viljandi 								        21. mai 2026   nr 1-13/26/6

Algus kell 16.00, lõpp kell 18.50

Koosolekut juhatas: Ülle Lumi
Protokollis: Sirli-Mai Nurka
Võtsid osa liikmed: Kaidi Braun, Koidu Ilisson, Erika Kiviloo, Taavi Kobin, Ülle Lumi, Kaja Raja, Hiie Silm, Lii Susi, Marko Suvisild, Are Tints
Puudus: Heiki Raudla
Võtsid osa teenistujad: rahandusameti juhataja Ülle Allik, linnapea Jaak Pihlak, arhitektuuriameti juhataja Jaak Reinula, linnasekretär Ene Rink, abilinnapea Anett Suits, abilinnapea Silvia Takkel
Koosolekul viibisid: linnavolikogu liige ja sotsiaalkomisjoni asendusliige Helmen Kütt, Viljandi Linnahoolduse juhataja Marion Kütt, Viljandi kalmistute haldur Kalle Pullmann


Koosolek toimus raekojas.

Läbirääkimised päevakorra asjus.
Komisjon kinnitas päevakorra.

PÄEVAKORD:
1. Kaalu 2 / Vaksali 4 hoonestusõiguse lepingu muutmine (2026/67)
2. Lemmikloomade pidamise kord (2026/68)
3. Viljandi linna kalmistute kasutamise eeskiri (2026/69)
4. Viljandi Nukuteatri funktsioonide lõpetamine Sakala Keskuse struktuuris (2026/70)
5. Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)
6. Viljandi linna 2026. aasta I lisaeelarve (2026/72)


PÄEVAKORRAPUNKT NR 1
Kaalu 2 / Vaksali 4 hoonestusõiguse lepingu muutmine (2026/67)
KUULATI:
S. Takkel – eelnõu eesmärk on Kaalu 2 / Vaksali 4 kinnistut puudutava hoonestusõiguse seadmise lepingu muutmist selliselt, et hoonestajal oleks õigus kasutada kuni 5% hoone suletud netopinnast kõrvalkasutusena muul ärilisel otstarbel (büroo-, teenindus- või üüripinnana), tingimusel et tegevus ei ole vastuolus spordi alusväärtustega.

Tähelepanek 1:
K. Braun tegi ettepaneku lisada eelnõusse sõnastus „kogu hoonestusõiguse kehtivuse perioodil“.

Tähelepanek 2:
K. Braun tegi ettepaneku jätta välja sõna „vakantsete“.

Tähelepanek 3:
A. Tints tegi ettepaneku, et algusaeg võiks olla kell 9.00, mitte kell 8.00.

Muudatusettepanek:
K. Braun tegi ettepaneku suunata eelnõu II lugemisele.

Tähelepanek 4:
L. Susi tegi ettepaneku, et ruume võib välja rentida vaid spordiga tegelevatele organisatsioonidele.

Komisjoni juhataja pani muudatusettepaneku suunata eelnõu II lugemisele hääletusele.
Hääletati:
9 poolt, 0 vastu ja erapooletut, 1 jättis hääletamata

OTSUSTATI: 
1. Komisjon teeb ettepaneku suunata eelnõu „Kaalu 2 / Vaksali 4 hoonestusõiguse lepingu muutmine (2026/67)“ II lugemisele.
2. Lepingu muutmisel arvestada kõiki komisjoni poolt esitatud tähelepanekuid.


PÄEVAKORRAPUNKT NR 2
Lemmikloomade pidamise kord (2026/68)
KUULATI:
E. Rink – eelnõu eesmärk on viia määrus kooskõlla alates 01.07.2026 jõustuva kohaliku omavalitsuse korralduse seadusega (edaspidi KOKS). Nimelt alates sellest kuupäevast käsitleb seadus lemmikloomade pidamise eeskirja kehtestamise kohustuslikkust kohaliku omavalitsuses. Eelnõus on sätestatud kaasaegsed ja loomakaitsenõuetega kooskõlas olevad reeglid lemmikloomade pidamiseks Viljandi linna haldusterritooriumil, tagades samal ajal avaliku korra ja inimeste turvalisuse.

Muudatusettepanek 1:
E. Rink tegi ettepaneku jätta määrusest välja paragrahvi 7 lõiked 3 ja 4.

Muudatusettepanek 2:
A. Tints tegi ettepaneku jätta määrusest välja ka paragrahv 4 lõige 4.

Komisjoni juhataja pani eelnõu hääletusele koos muudatusettepanekutega.
Hääletati:
9 poolt, 0 vastu, 1erapooletu

OTSUSTATI:
1. Toetada eelnõu „Lemmikloomade pidamise kord (2026/68)“ koos esitatud muudatusettepanekutega.
2. E. Rink annab täiendava vastuse loomade matmist puudutavas küsimuses.




PÄEVAKORRAPUNKT NR 3
Viljandi linna kalmistute kasutamise eeskiri (2026/69)
KUULATI:
M. Kütt – eelnõu eesmärk on ajakohastada kalmistute haldamise ja kasutamise põhimõtteid, tagada õigusselgus ning viia regulatsioon kooskõlla kehtivate õigusaktide ja tänapäevaste matmiskultuuri suundumustega.

Muudatusettepanek:
K. Braun tegi ettepaneku tekitada eeskirjale juurde lisa, mis kujutab surnuaia plaani, kuhu on märgitud tuhakaevu ja tuhapuiste ala asukohad või alternatiivselt lisatakse eeskirja vastav säte (nt paragrahvi 10), mille kohaselt tuhakaev ja tuhapuiste ala asuvad Metsakalmistul.

Komisjoni juhataja pani eelnõu hääletusele koos muudatusettepanekuga.
Hääletati:
10 poolt, vastu ja erapooletuid ei olnud

OTSUSTATI:
Toetada eelnõu „Viljandi linna kalmistute kasutamise eeskiri (2026/69)“ koos esitatud muudatusettepanekuga.


PÄEVAKORRAPUNKT NR 4
Viljandi Nukuteatri funktsioonide lõpetamine Sakala Keskuse struktuuris (2026/70)
KUULATI:
A. Suits – eelnõu eesmärk on lõpetada Viljandi Nukuteatri tegevus munitsipaalasutuse koosseisus. 1955. aastal rajatud Viljandi Nukuteater tegutseb augustist 2025 Sakala Keskuse koosseisus. Viljandi linna koalitsiooni üheks eesmärgiks on kujundada ümber munitsipaalasutuse Sakala Keskuse koosseisus tegutseva Viljandi Nukuteatri tegevus. Peamiseks põhjuseks on soov läbi ümberkujundamise saada kaasaegne, professionaalne, kogukonda kaasav ning traditsiooni hoidev Viljandi Nukuteater. Samuti on põhjuseks asjaolu, et Viljandi Nukuteatri omatulu on olnud väike viimastel aastatel, samas kulud on olnud ebaproportsionaalselt suured võrreldes tuludega. Tegevuse ümberkujundamine võimaldab vähendada ka Viljandi linna eelarves kulusid. Edaspidist tegevust soovitakse jätkata teenuse osutajaga, kes tegeleb nukukunsti arendamise ja Viljandi Nukuteatri tegevuse korraldamisega Viljandi linnas. Teenuse pakkuja peab säilitama ja edendama klassikalise nukuteatri traditsiooni, luues ning vahendades nukuetendusi erinevatele vanusegruppidele. Eelnõu kohaselt lõpetatakse Viljandi Nukuteatri tegevus munitsipaalasutuse Sakala Keskuse koosseisus alates 31.08.2026 ning koondatakse praegused teatri töötajad.

Tähelepanek:
K. Braun märkis, et antud hange ei peaks olema konkurentsipõhise läbirääkimistega hankemenetlus, vaid seda oleks võimalik läbi viia sotsiaal- ja eriteenuste hankena, mida oleks oluliselt lihtsam menetleda.

Muudatusettepanek:
A. Tints tegi ettepaneku, et kuna Viljandi Nukuteater on esitanud omapoolse pakkumise ning on valmis tegevust korraldama väiksema summaga. Linnavalitsus võiks kaaluda Sakala Keskuse ruumide kasutamise võimaldamist koos 45 000 euro suuruse toetusega ning anda Viljandi Nukuteatrile aega üks aasta, mille jooksul on neil võimalus ennast näidata ning oma tegevuse tõhusust ja võimekust tõestada.

H. Kütt palus protokollida A. Tints’i ettepaneku.

Komisjoni juhataja pani muudatusettepaneku hääletusele.
Hääletati:
5 poolt, 2 vastu, 3 erapooletut

OTSUSTATI:
1. Muudatusettepanek leidis toetust.
2. Eelnõu „Viljandi Nukuteatri funktsioonide lõpetamine Sakala Keskuse struktuuris (2026/70)“ mitte toetada.


PÄEVAKORRAPUNKT NR 5
Loa andmine varaliste kohustuste võtmiseks Viljandi Nukuteatri tegevuse korraldamise teenuse ostmiseks (2026/71)
KUULATI:
A. Suits küsis, kas komisjoni liikmed soovivad eelnõu tutvustamist.

Komisjoni liikmed seda ei soovinud.

OTSUSTATI:
Komisjon ei arutanud antud eelnõu, kuna leiti, et lähtuvalt eelmise päevakorrapunkti otsusest ei ole selle eelnõu arutamine vajalik.


PÄEVAKORRAPUNKT NR 6
Viljandi linna 2026. aasta I lisaeelarve (2026/72)
KUULATI:
J. Pihlak – Viljandi linnavalitsus on koostanud 2026. aasta I lisaeelarve eelnõu, mille eesmärk on teha muudatusi eelarveridade täpsustamiseks, sihtrahade lisamiseks ja vähendamiseks, põhitegevuse ja investeerimistegevuse tulude ja kulude mahu muutmiseks. Tulude ja kulude mahtude muudatused on võrdsed – 53 977 eurot.

M. Suvisild ja K. Braun lahkusid 18.31.

OTSUSTATI:
Komisjon toetab juhtivkomisjoni otsust saata eelnõu „Viljandi linna 2026. aasta I lisaeelarve (2026/72)“ II lugemisele.


(allkirjastatud digitaalselt)					(allkirjastatud digitaalselt)
Ülle Lumi							Sirli-Mai Nurka
koosoleku juhataja						protokollija

